OpenLLM-France/wikimedia huggingface dataset:
# Johan Backer Lunde

Johan Backer Lunde (6 de juliol de 1874 - 4 de novembre de 1958) va ser un compositor i pianista noruec. Va ser el segon de quatre fills dins del matrimoni conclòs el 1870 entre la professora de música Inga Agathe Backer (coneguda com a Inga Lunde)(1842-1915) i el sacerdot Carl Herman Lunde (1841-1932). Herman Lunde es va establir entre 1873 i 1876 com a sacerdot mariner a L'Havre.
La seva formació de piano la va proporcionar la seva tia Agathe Backer-Grøndahl i Ferruccio Busoni. Va rebre una beca. La seva tècnica de composició va ser refinada pel director/compositor Iver Holter. Johan Backer Lunde va fer concerts a Escandinàvia, Regne Unit i Alemanya, però fins i tot és conegut a Austràlia com a acompanyant de Nellie Melba. Ell mateix també va ensenyar a Pauline Hall, per exemple.
Entre altres coses, va acompanyar Minnie Tracey en diversos concerts a finals d'octubre de 1901, que també van incloure un concert amb el virtuós violinista Florizel von Reuter. També va fer actuacions amb la cantant Anna Egge en aquell moment. Un any després va acompanyar la seva professora Ida Ekman durant un concert romàntic a Oslo. El 1902 també va acompanyar Maikki Järnefelt, aleshores l'esposa d'Armas Jaernefelt, a partir del 1910 l'esposa de Selim Palmgren. Els anys que van seguir va acompanyar molts cantants o va donar suport a altres pianistes a l'escenari.
El 23 de novembre de 1899 es va organitzar una vetllada de concerts amb composicions purament de Johan Backer Lunde. La seva obra més interpretada és "Stig sol". D'aquesta cançó s'ha conservat un enregistrament de la cantant Maikki Järnefelt amb el pianista Armas Järnefelt de l'opus 25. És també l'única cançó de Backer Lunde que va obtenir el Proms el 20 d'octubre de 1920. Després es va cantar també en combinació amb la veu cantant amb piano, mentre que després va aparèixer una versió de veu amb orquestra.
Les seves composicions han romàs pràcticament desconegudes. La seva obra conté infinitat de cançons, un gènere estimat a Noruega en aquell moment. En la seva obra es produeixen nombres dobles d'opus; algunes cançons també tornen més sovint. A la darrera meitat dels anys 1910 van aparèixer diverses obres per a orquestra.

## Fonts

* Gegevens familie op de SNL
* Worldcat, Bibliotheken Bergen, Oslo, Stockholm en Kopenhagen voor de werken
* Aftenposten jaargangen 1893-1919, geraadpleegd juli 2014
* https://bergenbibliotek.no/cgi-bin/websok?tnr=523233%5BEnllaç+no+actiu%5D
# Asier Santana Clavo

Asier Santana Clavo (Idiazabal, Goierri, Guipúscoa, 3 de febrer de 1979) és un entrenador de futbol basc, que entrena el Real Unión.
Santana va arribar a la Reial Societat el 2006, com a entrenador del planter. El 2008, va passar a la Reial Societat B, com a assistent d'Imanol Idiakez i Meho Kodro.
El 17 de juny de 2013 Santana fou nomenat entrenador de l'equip B, amb dos anys de contracte. El 5 de novembre de l'any següent es va fer càrrec del primer equip, com a interí, a causa de la destitució de Jagoba Arrasate.
Santana va fer d'entrenador del seu primer partit professional el 9 de novembre de 2014, amb una victòria per 2–1 a casa contra l'Atlètic de Madrid. Posteriorment fou nomenat assistent de David Moyes, amb el qual va romandre al primer equip.

## Referències

* ↑ Comunicado oficial: Asier Santana, nuevo entrenador del Sanse; Real Sociedad's official website, 17 juny 2013 (castellà)
* ↑ Asier Santana e Imanol Alguacil dirigirán al equipo el domingo en Anoeta; Real Sociedad's official website, 5 novembre 2014 (castellà)
* ↑ Agirretxe castiga la falta de ambición del Atlético; Marca, 9 novembre 2014 (castellà)
* ↑ Moyes se queda con Santana (Moyes remains with Santana) Arxivat 2015-04-02 a Wayback Machine.; Noticias de Gipuzkoa, 25 novembre 2014 (castellà)

## Enllaços externs

* Asier Santana Clavo Fitxa com a entrenador a BDFutbol
# Júlia

«Júlia» té aquests significats:
* Júlia (nom)
* Gens Júlia, gens patrícia de Roma
* Júlia (grup musical), grup musical alcoià
* Júlia (novel·la), novel·la d'Isabel-Clara Simó
* Biografies:
** Júlia (tia de Juli Cèsar), tia del gran Juli Cèsar
** Júlia (mare de Marc Antoni), mare de Marc Antoni
** Júlia Major, germana de Juli Cèsar
** Júlia Menor, germana de Juli Cèsar
** Júlia (filla de Juli Cèsar), filla de Juli Cèsar
** Júlia (filla d'August), filla d'August i Escribònia
** Júlia (neta d'August), neta d'August
** Júlia Livil·la, filla de Germànic Cèsar i Agripina
** Júlia Drusa, filla de Drus Menor i de Clàudia Livil·la la germana de Germànic Cèsar
** Júlia (filla de Titus), filla de Titus (el fill de Vespasià) i de Furnil·la
** Júlia Mesa, emperadriu, àvia d'Elagàbal
** Júlia Mamea, emperadriu romana, mare d'Elagàbal
* Cinema:
** Julia (pel·lícula de 1977), pel·lícula estatunidenca dirigida Fred Zinnemann
** Julia (pel·lícula de 2008), pel·lícula francesa dirigida per Erick Zonca
# Un hombre de negocios

Un hombre de negocios és una pel·lícula dramàtica espanyola del gènere de comèdia estrenada el desembre 1945 i dirigida per Lluís Lúcia i Mingarro.

## Sinopsi

Nina va enganyar al seu oncle d'Amèrica dient-li que està casada. Quan el seu oncle ve de viatge a Espanya Nina ha de buscar un actor, Fernando, per tal que es faci passar pel seu marit.

## Repartiment

* Josita Hernán - Nina
* Antonio Casal - Fernando
* Juan Espantaleón - Oncle Anselmo
* María Isbert - Cayetana
* José Isbert - Dimas

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1945 | Millor actriu secundària | María Isbert | Guanyadora |

## Referències

* ↑ Fotograma de la pel·lícula a alamy.es
* ↑ «Premios del CEC a la producción española de 1945». CEC. Arxivat de l'original el 2021-08-20. [Consulta: 8 gener 2016].
# Trébrivan

Trébrivan (en bretó Trabrivan) és un municipi francès, situat a la regió de Bretanya, al departament de Costes del Nord. L'any 1999 tenia 664 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 732 | 827 | 745 | 705 | 651 | 664 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Joël Le Croisier | PS |
# Jurnalul Național

Jurnalul Național és un diari en romanès d'informació general i de distribució matinal publicat a Bucarest, Romania. És un dels diaris més venuts i més importants en llengua romanesa amb un tiratge diari de 177.775 exemplars. Va ser fundat el 7 de juliol de 1993 i és propietat de l'empresa Intact Mitjana Group. Jurnalul Național es publica diàriament de dilluns a divendres i cada dia inclou un suplement: Editie de Colectie, Sanatate, Bucatarie, Cumparaturi, Ghid TV i Casa si Gradina.

## Referències

* ↑ «Ziarul Jurnalul National» (en romanès). Mediapress Asvertising. [Consulta: 4 maig 2012].
# Aurora Jiménez de Palacios

Aurora Jiménez de Palacios (n. Tecuala, Nayarit, 9 de desembre de 1925 - f. 15 d'abril de 1958). Fou una política i advocada mexicana, membre del Partit Revolucionari Institucional, fou la primera dona mexicana a ser elegida per al càrrec de Diputada Federal.
Aurora Jiménez de Palacios va ser advocada diplomada de la Universitat de Guadalajara, va radicar a la ciutat de Mexicali des de l'any de 1947, any en el qual contreu matrimoni amb José Cruz Palacios Sánchez. L'any 1952 participa, juntament amb el seu marit, en la campanya política dels diputats constituents, iniciant així la seva participació política en el PRI, en erigir-se com a estat del llavors Territori Nord de Baixa Califòrnia va ser elegida com la primera dona diputada federal a Mèxic el 4 de juliol de 1954, protestant per al càrrec el 7 de setembre del mateix anys per formar part de l'últim període de la XLII Legislatura fins a 1955, això a causa que quan era territori federal Baixa Califòrnia solament tenia dret a triar un únic diputat i en convertir-se en estat va tenir dret a triar un més.
Va ser una defensora i lluitadora per aconseguir el vot femení a Mèxic i l'any 1953 participa en la Coalició Nacional Revolucionària, organitzant juntament amb Emilia Barajas, Eva de Ayón, Cristina Mojica de Flores i el seu propi marit, un gran míting de dones a l'antiga plaça de Bous de Mexicali, al que van acudir unes 10 mil dones. Allí, es va defensar el dret de les mexicanes a votar i ser votades.
Fou una de les primeres cinc Diputades Federals en la història de Mèxic:
* Pel primer Districte de l'Estat de Baixa Califòrnia, Llic. Aurora Jiménez de Palacios
* Marcelina Galindo Arce de Chiapas
* María Guadalupe Urzúa de Jalisco
* Remedios Albertina Ezeta de l'Estat de Mèxic i
* Margarita García Flores, de l'Estat de Nuevo León
Va perdre la vida en un accident aeri el 15 d'abril de 1958.

## Referències

* 1 2 3 Hacedoras de la Historia Martha Aurora Jiménez de Palacios. Erika Cervantes. Cimacnoticias. Periodismo con perspectiva de género. 07/07/2009 (Castellà) Arxivat 2016-08-04 a Wayback Machine.Consulta 4 de maig de 2016
* 1 2 3 4 Género, Igualdad y Democracia. Instituto Nacional Electoral. Precursores y precursoras.(castellà) Arxivat 2016-05-03 a Wayback Machine. Consulta 4 de maig de 2016
* 1 2 3 Municipios de Nayarit. Tecuala. Aurora Jiménez de Palacios. (Castellà) Arxivat 2016-06-02 a Wayback Machine. Consulta: 4 de maig de 20165

## Enllaços externs

* El Foro de Baja California. (castellà) Arxivat 2016-02-20 a Wayback Machine.
# Atelopus eusebianus

Atelopus eusebianus és una espècie d'amfibi que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Rueda, J.V., Herrera, M.I., Castro, F., Acosta-Galvis, A., La Marca, E., Bolívar, W. & Lynch, J. 2004. Atelopus eusebianus. Llista Vermella d'Espècies Amenaçades de la UICN 2006. Consulta: 9 d'abril del 2008.
# Esquadra

«Esquadra» té aquests significats:
* Festes: Esquadra de Moros i Cristians. Participen en les desfilades de Moros i Cristians
* Policia: Mossos d'Esquadra, Cos de policia de Catalunya.
** Mosso d'Esquadra, rang d'agent policial de primer nivell jeràrquic dels Mossos d'Esquadra.
* Esquadra militar
* Esquadra naval
També és el barbarisme que designa, incorrectament, l'escaire.
# Joc per a dos

Joc per a dos (títol original: Two Can Play That Game) és una comèdia estatunidenca dirigida per Mark Brown l'any 2001. Ha estat doblada al català

## Argument

És la història de Shanté (Vivica A. Fox), directora de màrqueting i ídol de totes les dones per a la seva vida sentimental amb Keith (Morris Chestnut), un advocat molt dotat. Cada vegada que una de les seves amigues té un problema sentimental, es gira cap a Shanté. Però un dia, aquesta última sorprèn el seu company a punt de ballar amb una altra dona. Decideix llavors de posar en marxa un programa de 10 dies per reconquerir-lo. L'amor només és realment un joc ? És el que Shanté descobrira al fil d'aquesta divertida història.

## Repartiment

* Vivica A. Fox: Shanté Smith
* Morris Chestnut: Keith Fenton
* Anthony Anderson: Tony
* Gabrielle Union: Conny Spalding
* Wendy_Raquel_Robinson: Karen
* Tamala Jones: Tracey Johnson
* Ray Wise: Bill Parker
* David Krumholtz: Jason
* La La Anthony: Bobby, el DJ

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Joc per a dos». [Consulta: 15 juny 2018].
* ↑ Scott, A. O. «FILM REVIEW; Rule No. 1: Don't Tolerate Straying Boyfriends» (en anglès). The New York Times.
# Ibrahim ibn Taixfín

Abu-Imran Ibrahim ibn Taixfín (o Taixufín o Taixafín) b. Alí —àrab: أبو إسحاق إبراهيم بن تاشفين بن علي, Abū Isḥāq Ibrāhīm b. Tāxfīn (o Tāxufīn o Tāxafīn) b. ʿAlī—, més conegut simplement com Ibrahim ibn Taixfín, fou emir dels almoràvits. Va succeir el seu pare, mort d'una caiguda de cavall, el 23 de març de 1145. Era un adolescent i va quedar sota tutela del seu oncle Ishaq ibn Alí ibn Yússuf. Els almoràvits havien de fer front als almohades que després de la mort d'Ali van iniciar una ofensiva. Oudja i Guercif foren ocupades i finalment ho fou Fes el 1146; després van seguir Meknès i Salé. Marràqueix fou assetjada. El jove emir els va anar a combatre però va morir a una batalla lliurada prop d'Orà (1146). El seu oncle el va succeir.

## Referències

* ↑ No hi ha acord sobre la vocalització exacta d'aquest nom amazic, la qual cosa explica que l'ancestre d'aquesta família sigui anomenat a voltes Taixufín, a voltes Taixfín, a voltes Taixafín.

## Bibliografia

* A. Huici Miranda, El gobierno de Tasfin Ben Ali Ben Yusuf en Andalus, Études d'orientalisme dédiés a la mémoire de E. Levi.Provençal, París 1962
# Idaïta

La idaïta és un mineral de la classe dels sulfurs, que pertany al grup de l'estannita. Rep el seu nom de la mina Ida, a Namíbia, la seva localitat tipus.

## Característiques

La idaïta és un sulfur de fórmula química Cu₅FeS₆. Cristal·litza en el sistema hexagonal. La seva duresa a l'escala de Mohs es troba entre 2,5 i 3,5. És un mineral químicament relacionat amb la bornita, i que es pot confondre amb la nukundamita.

## Formació i jaciments

És un producte de la descomposició laminar de la bornita, comunament associada a la calcopirita. Va ser descoberta a la mina Ida, situada al districte de Walvis Bay, a la regió d'Erongo, a Namíbia. Tot i no ser gens abundant, ha estat descrita en tots els continents del planeta, així com als oceans Atlàntic i Pacífic.

## Referències

* ↑ «Idaite» (en anglès). Mindat. [Consulta: 27 novembre 2017].
# Hort del Remei

Hort del Remei és un hort situat en el municipi d'Alzira de la comarca de la comarca de la Ribera Alta al País Valencià. És Bé de Rellevància Local amb identificador número 46.20.017-024. A l'hort hi ha un exemplar de Morus kageyamae de més de 150 anys.
El 17 de juliol de 2013 es va aprovar la modificació del Pla General d'Ordenació Urbana per la que l'hort es va incloure al Catàleg Municipal de Béns i Espais Protegits, en la categoria d'espai etnològic d'interès local.

## Referències

* ↑ «Fitxa BRL Espacio etnológico de interés local». www.cult.gva.es. [Consulta: 28 setembre 2016].
* ↑ «Morus kagayamae». Arxivat de l'original el 2014-12-16. [Consulta: 28 setembre 2016].
* ↑ «Pleno número 13, de 30-07-2013». Ajuntament d'Alzira. Arxivat de l'original el 2014-12-15. [Consulta: 28 setembre 2016].
# IKAROS

IKAROS és una sonda espacial experimental, impulsada parcialment mitjançant una vela solar. Fou llançada per l'Agència Espacial Japonesa (JAXA) el 20 de maig de 2010 juntament amb la sonda PLANET-C. El destí d'ambdues sondes és el planeta Venus.
El nom "IKAROS" pretén ser un acrònim de "Kite-Accelerated Interplanetary spacecraft by Radiation from the Sun", ("Nau-Vela Interplanetària Accelerada per la Radiació del Sol"). El nom també fa referència a Ícar, el personatge mitològic que va intentar volar fins al Sol.

## Missió

El llançament tingué lloc el 20 de maig de 2010 des del Tanegashima Space Center mitjançant un coet H-IIA.
La sonda viatjà fins a Venus, convertint-se així en la primera sonda impulsada parcialment per aquesta tecnologia. Aquesta missió pretenia demostrar la viabilitat d'un motor híbrid que combini l'impuls de la vela solar amb el de propulsió iònica. Ambdós tipus de propulsions utilitzen l'energia captada pels panells solars de la pròpia vela.
El 8 de desembre de 2010, IKAROS passà a 80.000 km de Venus.

## Referències

* 1 2 «Solar Sail Hybrid Launches Today From Japan» (en anglès). National Geographic Society, 18-05-2010. [Consulta: 26 febrer 2018].
* ↑ «Japan will launch Solar-Powered spacecraft in the future» (en anglès). [Consulta: 21 maig 2010].
* ↑ «AKATSUKI successfully launched!!» (en anglès). Arxivat de l'original el 2007-03-21. [Consulta: 21 maig 2010].
* ↑ «今日の IKAROS(12/10)　- Daily Report - Dec 10, 2010» (en japonès). IKAROS Blog. JAXA, 10-12-2010. [Consulta: 22 gener 2011].
* ↑ «2010年の締めくくり(12/26)　- Daily Report - Dec 26, 2010» (en japonès). IKAROS Blog. JAXA, 26-12-2010. [Consulta: 22 gener 2011].
* ↑ «宇宙帆船イカロス、お疲れさま…実験終え「人工惑星」に» (en japonès). Asahi Shimbun, 10-12-2010. Arxivat de l'original el 2020-05-30. [Consulta: 22 gener 2011].
* ↑ Mori, Osamu. «小型ソーラー電力セイル実証機（IKAROS）の定常運用終了報告» (PDF) (en japonès). JAXA, 26-01-2011. [Consulta: 2 febrer 2011].

## Vegeu també

* Vela solar

## Enllaços externs

* IKAROS Project webpage (anglès)
# Ignacio Urquizu Sancho

Ignacio Urquizu Sancho (Alcanyís, província de Terol, 21 de novembre de 1978) és un sociòleg, professor de Sociologia de la Universitat Complutense de Madrid i col·laborador habitual del diari El País, eldiario.es i la Fundación Alternativas. En l'actualitat és diputat del PSOE per la província de Terol. El 24 de maig de 2015 va ser elegit diputat autonòmic en les Corts d'Aragó, renunciant a aquest lloc el 7 de setembre. Durant dos mesos va ser senador per Terol en substitució d'Antonio Arrufat.

## Biografia

Llicenciat en Ciències Polítiques per la Universitat Complutense de Madrid. Doctor Europeu en Sociologia per la Universitat Complutense de Madrid (beca Fundació ONZE) amb premi extraordinari i Doctor Membre de l'Institut Juan March.
Ha estat Visiting Fellow en la Universitat Harvard (Boston, EUA) i investigador visitant en l'Institut Universitari Europeu (Florència, Itàlia) i la Universitat de Essex (Colchester, Regne Unit). Ha impartit docència a la Universitat de Essex, la Universitat George Washington (Centre de Madrid), la Universitat Oberta de Catalunya, la Universitat Pablo Olavide, la Universitat Nacional d'Educació a Distància (UNED) i la Universitat Complutense de Madrid, on és professor de Sociologia en aquests moments. També col·labora amb la Fundació Alternatives, on va ser Sotsdirector d'Estudis de Progrés, amb l'empresa de sondejos Metroscopia on va ser el coordinador del seminari d'anàlisi política i en el grup Next Left de la Fundació Europea d'Estudis Progressistes. Ha estat col·laborador de CNN+, Públic i la Cadena SER. En l'actualitat, col·labora en El País. i eldiario.es. Està casat i té dos fills.

## Llibres publicats

* La crisis de la socialdemocracia: ¿Qué crisis?. Madrid, Los Libros de la Catarata, (2012).
* La crisis de representación en España. Madrid, Los Libros de la Catarata, (2016).

## Referències

* ↑ «Urquizu Sancho, Ignacio» (en castellà). Corts de Aragón. [Consulta: 19 juliol 2017].
* ↑ «Fitxa senador» (en castellà). senado.es. [Consulta: 19 juliol 2017].
* ↑ «Centro de Investigacióny posgrado en Ciencias Sociales» (en castellà). Instituto Carlos II-Juan March. [Consulta: 19 juliol 2017].
* ↑ «Lo que decidimos los socialistas» (en castellà). El País, 11-05-2017 [Consulta: 19 juliol 2017].
* ↑ «Ignacio Urquizu. Diputado del PSOE por Teruel en el Congreso de los Diputados.» (en castellà). eldiario.es [Consulta: 19 juliol 2017].
* ↑ «La crisis de la socialdemocracia: ¿Qué crisis?» (en castellà). Los Libros de la Catarata. [Consulta: 19 juliol 2017].
* ↑ «La crisis de representación en España» (en castellà). Los Libros de la Catarata. [Consulta: 19 juliol 2017].
# Hrašné

Hrašné és un poble i municipi d'Eslovàquia que es troba a la regió de Trenčín. Fou fundat el 1955. El 2017 tenia 484 habitants.
Es troba a la part nord-oriental dels Turons de Myjava.
# Ian Murdock

Ian Murdock (Constança, 28 d'abril de 1973 - San Francisco, 28 de desembre de 2015) va ser un informàtic estatunidenc, encara que va néixer a Alemanya, conegut per ser el fundador del projecte Debian i de la distribució comercial Progeny Debian.
Va escriure el Manifest Debian el 1993, mentre estudiava a la Universitat Purdue. En aquesta institució va obtenir la seva llicenciatura en Informàtica, el 1996.
Va anomenar Debian al seu projecte, una denominació que combinava el nom de qui aleshores era la seva xicota, Debra Lynn, amb el seu nom, Ian. També va fundar la companyia Progeny Linux Systems.
Posteriorment, va treballar a Sun Microsystems, després a Salesforce Marketing Cloud i finalment, des del novembre de 2015, a Docker.
Morí el 28 de desembre de 2015 en estranyes circumstàncies, després d'haver denunciat assatjament policial.

## Vegeu també

* Llista dels diferents líders del projecte Debian

## Referències

* ↑ «In Memoriam: Ian Murdock» (en anglès). docker.com. [Consulta: 30 desembre 2015].
* ↑ «Debian mourns the passing of Ian Murdock» (en anglès). debian.org. [Consulta: 30 desembre 2015].
* ↑ Prakash, Abhishek. «Debian Founder Ian Murdock Dies Mysteriously». It's Foss, 30-12-2015. [Consulta: 27 març 2024].

## Enllaços externs

* Article de LinuxJournal sobre Debian des de 1994 (anglès)
# Impost de Successions i Donacions de Biscaia

L'Impost de Successiones i Donacions de Biscaia és un impost de titularitat exclusiva del territori històric de Biscaia que s'imposa sobre els increments patrimonials per herència o donació entre vius ocorreguts a persones residents al territori de Biscaia.
Fou establert a la Llei de Concerto Econòmico (Llei 12/2002, de 23 de maig, per la que s'aprova el Concert Econòmic amb la Comunitat Autònoma del País Basc).

## Referències

* 1 2 «Donaciones y herencias en Bizkaia, ¿Qué impuestos se pagan?». Iuris Estudio Jurídico, 17-09-2018 [Consulta: 10 maig 2019].
# Innfjorden

Innfjorden és un poble situat al municipi de Rauma, al comtat de Møre og Romsdal, Noruega. Està situat a uns 10 quilòmetres al sud-oest de la ciutat d'Åndalsnes i a 9 quilòmetres al sud-est de la localitat de Voll al llarg de la ruta europea E136. El camí des d'Åndalsnes fins Innfjorden passa a través d'un túnel de 6,594 metres (de llarg, que es va obrir el 1991 després d'una sèrie de morts causades per les allaus a l'antiga carretera al llarg de la riba del fiord de Romsdal.
El poble, de 0,31 quilòmetres quadrats, té una població de 283 habitants (2013), el que li dona una densitat de població de 913 habitants per quilòmetre quadrat. L'economia local es basa principalment en l'agricultura, però també hi ha una certa indústria i algunes empreses de serveis relacionats amb el turisme, el transport i la seguretat viària. A més hi ha una escola primària, una escola bressol, i la petita capella d'Innfjorden.
Innfjorden està envoltat per pics d'entre 1.200 a 1.800 msnm a l'est, al sud i a l'oest, i pel fiord de Romsdal al nord. L'àrea és freqüentada per excursionistes de muntanya i darrerament una gran quantitat de saltadors BASE han descobert les muntanyes al voltant d'Innfjorden.

## Referències

* ↑ «Innfjorden» (en noruec). yr.no. Arxivat de l'original el 2010-08-11. [Consulta: 30 octubre 2010].
* ↑ Statistisk sentralbyrå. «Urban settlements. Population and area, by municipality», 01-01-2018.
# Innis Mhòr

Innis Mhòr és una illa a l'estuari Dornoch, prop de la costa est d'Escòcia en el Regne Unit. Es tracta d'una illa de 26 hectàrees (64 acres) d'extensió i és en gran part, exclusivament format per dunes de sorra en moviment. Cap punt de l'illa té una alçada superior a 5 metres (16 peus) sobre el nivell del mar.
Gairebé segur mai ha estat habitada de forma permanent. La localitat més propera és Inver cap al sud, (que està a 5 quilòmetres (3,1 milles) a l'oest de Portmahomack) mentre que la ciutat de Tain es troba a 8 quilòmetres (5,0 milles) a l'est.
La fauna local inclou importants poblacions d'àguila pescadora (10 parells que representen al voltant del 10% de la població reproductora del Regne Unit), tètol cuabarrat, oca comuna i dels anàtids més comuns amb espècies com el becut, el territ variant, la garsa de mar i el xarxet.

## Referències

* ↑ "Get-a-Map". Ordnance Survey. Retrieved 29 November 2009.
* Haswell-Smith, Hamish (2004). The Scottish Islands. Edinburgh: Canongate. ISBN 1-84195-454-3.
* Road Atles of Britain (1978) London; Bartholomew.